Dona'm les entitats que hi ha en el text següent:
libertad.» Y eso es precisamente… això és precisament, conseller, el que nosaltres defensem per a l’economia catalana. Una economia que no sigui nacionalista en termes d’identitat, sinó que precisament, sigui defensora de la llibertat, que sigui defensora del progrés econòmic de la nostra comunitat, i que no estigui entestada a posar Catalunya en mans dels antisistema, en mans de persones o de partits que tenen una aproximació completament contrària al desenvolupament econòmic. I per això també li vull avisar, o el vull advertir d’una qüestió. Aquestes polítiques d’expansió de la despesa pública il·limitada poden tenir riscos enormes a l’economia, i la inflació n’és un d’ells. Jo crec que hem de ser conscients, responsables, i aquests pressupostos no són ni conscients ni responsables, i per això, Ciutadans no podrà donar suport a la seva proposta. Gràcies, conseller. (Aplaudiments.) La presidenta Seguidament, i en nom del Grup Mixt, té la paraula el diputat senyor Alejandro Fernández. Alejandro Fernández Álvarez Moltíssimes gràcies, presidenta. Bé, sense que serveixi de precedent, seguirem de manera estricta les instruccions del senyor Giró. I per tant, hem consultat la nostra consciència, i hem arribat a la conclusió, fent servir les seves paraules, que aquest pressupost no hi ha per on agafar-lo, i en conseqüència, demanem el seu retorn i mantenim l’esmena a la totalitat. Aquesta esmena a la totalitat la volíem justificar al voltant de cinc eixos bàsics que passo a descriure. Primer. El procés d’elaboració del pressupost i el seu contingut s’emmarquen, de nou, en la manca d’estabilitat política i també de responsabilitat en la seva acció política, i això mai de la vida pot acabar bé. Parlen reiteradament d’una suposada majoria sorgida a les urnes, però que són després sistemàticament incapaços d’exercir des de l’any 2012, potser perquè en realitat no és tal majoria. Cada pressupost és un part inacabable, un espectacle esperpèntic. Si això era la nova política, si us plau, que torni l’antiga.
Catalunya : Entitat_Geopolítica, Ciutadans : partit_polític, Grup Mixt : partit_polític, Alejandro Fernández : polític, Alejandro Fernández Álvarez : polític, Giró : polític